**ບົດ​ສອນ**

**ລະບົບ 12+4 ສາຍປະຖົມ**

**ວິຊາ: ການວັດຜົນ ແລະ ການປະເມີນຜົນ ປີ 3 ຫ້ອງ ກ,ຂ**

**ເວລາ 6ຊົ່ວໂມງ**

**ບົດທີ ​1 : ຄວາມຮູ້ເບື້ອງຕົ້ນກ່ຽວກັບການວັດ ແລະ ປະເມີນຜົນ ວັນທີ.....................**

|  |  |
| --- | --- |
| **ຂັ້ນ​ຕອນ​ທີ 1 ຜົນ​ໄດ້​ຮັບ​ທີ່​ຕ້ອງ​ການ** | |
| * **ເປົ້າ​ໝາຍ : ໃຫ້ນັກຮຽນສາມາດ:**   **ອະທິບາຍທິດສະດີກ່ຽວກັບການວັດ ແລະ ປະເມີນຜົນ**  **ສົ່ງເສີມໃຫ້ມີຄຸນນະທໍາ ແລະ ຈັນຍາບັນໃນການວັດ ແລະ ປະເມີນຜົນ** | |
| * ​**ຄວາມ​ເຂົ້າ​ໃຈ**   + **ນັກ​ຮຽນ​ເຂົ້າ​ໃຈ**   * ອະທິບາຍຄວາມໝາຍຂອງການວັດຜົນການສຶກສາ ແລະ ການປະເມີນຜົນການສຶກສາ * ອະທິບາຍຈຸດປະສົງຂອງການວັດຜົນການສຶກສາ ແລະ ປະເມີນຜົນການສຶກສາ * ຈໍາແນກລັກສະນະຂອງການວັດຜົນການສຶກສາ * ອະທິບາຍຫຼັກການວັດຜົນ ແລະ ປະເມີນຜົນ * ມີຄຸນນະທຳ, ມີຈັນຍາບັນໃນການວັດຜົນ   ແລະ ປະເມີນຜົນການສຶກສາ | * ​**ຄຳ​ຖາມຫຼັກ**  1. ການວັດຜົນໝາຍເຖິງຫຍັງ? 2. ການວັດຜົນຜົນການສຶກສາໝາຍເຖິງຫຍັງ? 3. ການປະເມີນຜົນໝາຍເຖິງຫຍັງ? 4. ການປະເມີນຜົນການສຶກສາໝາຍຄວາມວ່າແນວໃດ? 5. ທ່ານສາມາດມີຈຸດປະສົງຂອງການວັດຜົນການສຶກສາໄດ້ຈັກວິທີ ? ຈົ່ງອະທິບາຍ 6. ທ່ານສາມາດຈໍາແນກໄດ້ບໍລະຫວ່າງລັກສະນະຂອງການວັດຜົນການສຶກສາແຕ່ລະຫົວຂໍ້? ຈົ່ງອະທິບາຍລະອຽດໃນແຕ່ລະຫົວຂໍ້ 7. ຖ້າມີຫຼັກການວັດຜົນ ແລະ ປະເມີນຜົນເຮົາສະຫຼຸບໄດ້ແນວໃດ ? 8. ຜູ່ເຮັດໜ້າທີ່ການວັດຜົນ ແລະ ການປະເມີນຜົນຄວາມມີຄຸນນະທຳ ແລະ ຈັນຍາບັນແນວໃດ ? |
| * **ຄວາມ​ຮູ້** * ຄວາມໝາຍຂອງການວັດ ແລະ ປະເມີນຜົນການສຶກສາ * ຈຸດປະສົງຂອງການວັດຜົນການສຶກສາ * ລັກສະນະຂອງການວັດຜົນການສຶກສາ * ຫຼັກການວັດຜົນການສຶກສາ * ຄຸນະທຳ ແລະ ຈັນຍາບັນຂອງນັກວັດ ແລະ ປະເມີນຜົນ | * **ທັກ​ສະ**   -ນຳໃຊ້ບົດຮຽນເຂົ້າໃນການວັດຜົນ ແລະ ປະເມີນຜົນໃນຕົວຈິງ |
| ​**ຂັ້ນ​ຕອນ​ທີ 2 ຫຼັກ​ຖານ​ການ​ປະ​ເມີນ** | |
| * ​**ໜ້າ​ວຽກ​ສິດສອນ** * ປະ​ຕິ​ບັດ​ເຮັດ​ກິດ​ຈະ​ກຳ​ເປັນ​ກຸ່ມ,ຕາມ​ຂັ້ນ​ຕອນ​ການ​ສິດ​ສອນ​ແບບ​ເອົາ​ນັກ​ຮຽນ​ເປັນ​ໃຈ​ກາງ * ລາຍ​ງານ​ການ​ເຮັດ​ກິດ​ຈະ​ກຳ​ເປັນ​ກຸ່ມ * ສະຫຼຸບ​ບົດ​ຮຽນ​ດ້ວຍແຜນວາດຊ່ວຍຈື່ * ກວດຜົນງານນັກສຶກສາ * ສັງເກດພຶດຕິກຳໃນເວລານັກສຶກສາດຳເນີນກິດຈະກຳກຸ່ມ ຫຼື ຕອບຄຳຖາມ | * **ຫຼັກ​ຖານ​ອື່ນໆ** * ໃບງານ 5 ໃບ * ຕອບ​ກິດ​ຈະ​ກຳ​ເປັນ​ກຸ່ມ * ຕອບ​ຄຳ​ຖາມ * ແບບປະເມີນຜົນງານ * ແບບປະເມີນກຸ່ມ * ແບບປະເມີນພຶດຕິກຳຂອງນັກສຶກສາ |
|  |  |
| ​**ຂັ້ນ​ຕອນ​ທີ 3 ການ​ແຕ່ງ​ບົດ​ສອນ** | |
| ຊົ່ວໂມງ 1-2 | |

ສື່ການສອນ: ໃບງານ, ຊິງ, ໄມ້ບັນທັດ

1. **ຂັ້ນ​ນຳ ເວລາ 5 ນາທີ**

* ຄູ ແລະ ນັກ​ຮຽນ​ເຄົ​າ​ລົບ​ເຊິ່ງ​ກັນ ແລະ ກັນ
* ຄູ​ກວດ​ກາ​ຈຳ​ນວນ​ພົນ​ເຕັມ……ຄົນ,ຂາດ…..ຄົນ
* ຄູກວດກາຄວາມເປັນລະບຽບຮຽບຮ້ອຍ
* ລ້ຽວເຂົ້າສູ່ບົດຮຽນໃໝ່

ຄູຕັ້ງຄຳຖາມ: ຖ້າຄູຢາກຮູ້ວ່ານັກຮຽນຄົນໃດຮຽນເກັ່ງ ແລະ ບໍ່ເກັ່ງເຮົາຕ້ອງເຮັດແນວໃດ ?

1. ຂັ້ນສອນ:

-ຄູແບ່ງກະດານອອກເປັນສອງສ່ວນ

-ຄູຂຽນຫົວບົດໃສ່ກະດານ

**ບົດ​ທີ 1**

**ຄວາມຮູ້ເບື້້ອງຕົ້ນກ່ຽວກັບການວັດ ແລະ ປະເມີນຜົນ**

**1.ຄວາມໝາຍຂອງການວັດ ແລະ ປະເມີນຜົນການສຶກສາ**

**ກິດຈະກຳ 1 ( ເວລາ 40 ນາທີ )**

* ແບ່ງ​ນັກ​ຮຽນ​ອອກ​ເປັນ​ 5 ກຸ່ມ​, ກຸ່ມ ລະ 5-6 ຄົນ ແລ້ວ​ຢາຍ​ໃບງານ 1 ໃຫ້​ນັກ​ຮຽນ​ແຕ່​ລະ​ກຸ່ມ
* ຄູແນະນຳວິທີເຮັດກິດຈະກຳ
* ນັກຮຽນພາກັນເລີ່ມເຮັດກິດຈະກຳ
* ຄູເປັນຜູ້ສັງເກດ
* ເມື່ອນັກຮຽນສຳເລັດແລ້ວ
* ຄູໃຫ້ນັກຮຽນຕາງໜ້າອອກມາລາຍງານ
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

ການວັດຜົນແມ່ນຂະບວນການຊອກຫາປະລິມານ ຫຼື ຈຳນວນຂອງສິ່ງຂອງຕ່າງໆໂດຍໃຊ້ເຄື່ອງມືຢ່າງໃດ

ຢ່າງໜຶ່ງ ຜົນຂອງການວັດຜົນມັກຈະອອກມາເປັນຕົວເລກ ສັນຍາລັກ ຫຼື ຂໍ້ມູນ.

ການວັດຜົນການສຶກສາ ໝາຍເຖິງການເກັບກໍາລວບລວມຂໍ້ມູນຕ່າງໆຂອງຜູ້ຮຽນຢູ່ໃນຂະບວນການຮຽນ

ການສອນໂດຍໃຊ້ເຄື່ອງມືຢ່າງໃດຢ່າງໜຶ່ງມາປະຕິບັດ.

ການປະເມີນຜົນແມ່ນການນຳເອົາຜົນຂອງການວັດຜົນມາພິຈາລະນາວິນິດໄສ, ຕັດສິນຄຸນຄ່າໂດຍປຽບ

ທຽບກັບເກນມາດຕະຖານທີ່ກຳນົດໄວ້.

ການປະເມີນຜົນການສຶກສາ ໝາຍເຖິງການນໍາເອົາຜົນຂອງການວັດຜົນການສຶກສາມາຕີລາຄາ ແລະ ວິນິດໄສ ແລ້ວຕັດສິນໃຈໂດຍອາໄສຫຼັກການຢ່າງໃດຢ່າງໜຶ່ງ.

2.ຈຸດປະສົງຂອງການວັດຜົນການສຶກສາ

ກິດຈະກຳ 2 ( ເວລາ 40 ນາທີ )

* ແບ່ງ​ນັກ​ຮຽນ​ອອກ​ເປັນ​ 5 ກຸ່ມ​, ກຸ່ມ ລະ 5-6 ຄົນ ແລ້ວ​ຢາຍ​ໃບງານ 2 ໃຫ້​ນັກ​ຮຽນ​ແຕ່​ລະ​ກຸ່ມ
* ຄູແນະນຳວິທີເຮັດກິດຈະກຳ
* ນັກຮຽນພາກັນເລີ່ມເຮັດກິດຈະກຳ
* ຄູເປັນຜູ້ສັງເກດ
* ເມື່ອນັກຮຽນສຳເລັດແລ້ວ
* ຄູໃຫ້ນັກຮຽນຕາງໜ້າອອກມາລາຍງານ
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

**ກ**. **ວັດຜົນເພື່ອພັດທະນາການຮຽນ-ການສອນ**

ເປັນການວັດຜົນເພື່ອຊອກຮູ້ວ່ານັກຮຽນມີຄວາມບົກຜ່ອງ ຫຼື ບໍ່ເຂົ້າໃຈໃນບົດເລື່ອງໃດ ແລ້ວຈຶ່ງຄ່ອຍຫາວິທີການສອນເພື່ອແກ້ໄຂຂໍ້ບົກຜ່ອງເຫຼົ່ນັ້ນ ຈຸດປະສົງນີ້ຖືວ່າເປັນຈຸດປະສົງທີ່ສຳຄັນທີ່ສຸດ

**ຂ. ວັດຜົນເພື່ອວິນິດໄສ**

ເປັນການວັດຜົນເພື່ອຊອກຮູ້ວ່ານັກຮຽນມີຄວາມບົກຜ່ອງຢູ່ຈຸດໃດໃນບົດຮຽນໜຶ່ງຈາກນັ້ນກໍຫາທາງຊ່ວຍເເຫຼືອເພີ່ມໃຫ້ນັກຮຽນມີຄວາມເຂົ້າໃຈໃນຈຸດນັ້ນ.

**ຄ. ວັດຜົນເພື່ອຈັດອັນດັບທີຂອງນັກຮຽນ**

ເປັນການວັດຜົນເພື່ອປຽບທຽບວ່ານັກຮຽນຄົນໃດເກັ່ງ ຄົນໃດອ່ອນ ນັກຮຽນຄົນໃດຈະໄດ້ເປັນທີເທົ່າໃດ.

**ງ. ວັດຜົນເພື່ອປຽບທຽບການພັດທະນາການຂອງນັກຮຽນ**

ເປັນການວັດຜົນເພື່ອປຽບທຽບສະມັດຖະພາບຂອງນັກຮຽນວ່າມີຄວາມກ້າວໜ້າ ຫຼື ບໍ ເຊັ່ນ : ການປຽບທຽບກ່ອນຮຽນ ແລະ ຫຼັງຮຽນ ຫຼື ປຽບທຽບການຮຽນລະຫວ່າງ ພາກຮຽນທີ 1 ແລະ ພາກຮຽນທີ 2.

**ຈ. ວັດຜົນເພື່ອພະຍາກອນ**

ເປັນການວັດຜົນເພື່ອຄາດຄະເນລ່ວງໜ້າວ່ານັກຮຽນຄົນໃດຄວນຈະໄປຮຽນຕໍ່ໃນລາຍວິຊາໃດຈຶ່ງຈະມີຜົນສໍາເລັດອັນດີ ການວັດຜົນແບບນີ້ມີປະໂຫຍດໃນການແນະແນວການສຶກສາ.

**ສ. ວັດຜົນເພື່ອປະເມີນຜົນ**

ເປັນການວັດຜົນເພື່ອເອົາຜົນຂອງການວັດຜົນນັ້ນໄປໃຊ້ໃນການສະຫຼຸບຕີລາຄາວ່າການຈັດການສຶກສານັ້ນມີປະສິດທິພາບສູງ ຫຼື ຕໍ່າ ຫຼັກສູດເໜາະສົມ ຫຼື ບໍ່ຄວນປັບປຸງແກ້ໄຂຫຍັງແດ່ ແລະ ຈະຕັດສິນໃຈເຮັດແນວໃດໃນຂັ້ນຕໍ່ໄປ ຫຼື ອາດນຳໄປວິເຄາະເຄື່ອງມືທີ່ໃຊ້ໃນການວັດຜົນນັ້ນເໜາະສົມ ຫຼື ບໍ.

III.ຂັ້ນສະຫຼຸບ ( ເວລາ 5 ນາທີ )

-ຄູຖາມຂໍ້ຂ້ອງໃຈ

-ຄຸໃຫ້ນັກສຶກສາ 1-2ຄົນສະຫຼຸບບົດຮຽນທີ່ໄດ້ຮຽນມາ

-ຄູສະຫຼຸບບັນຫາສຳຄັນຕົ້ນຕໍທີ່ໄດ້ຮຽນມາ

IV .ຂັ້ນວັດຜົນ : ເວລາ 10 ນາທີ.

ຄູຕັ້ງຄໍາຖາມ

1. ການປະເມີນຜົນໝາຍເຖິງຫຍັງ ?
2. ການວັດຜົນຫຼາຍເຖິງຫຍັງ ?

-ມອບວຽກບ້ານ ໃຫ້ນັກສຶກສາແຕ່ລະຄົນອ່ານຄືນບົດຮຽນທີ່ໄດ້ຮຽນຜ່ານມາ ແລະ ໃຫ້ນັກສຶກສາຄົ້ນຄວ້າບົດຮຽນໃໝ່ໃນຫົວຂໍ້ທີ 3-4

ຊົ່ວໂມງ 3-4

ຂັ້ນນຳ (ເວລາ 5 ນາທີ )

-ຈັດຕັ້ງຫ້ອງ

-ທວນຄືນບົດຮຽນເກ່ົ່າໂດຍການຕັ້ງຄຳຖາມ

1. ການປະເມີນຜົນການສຶກສາມີຄວາມໝາຍຄືແນວໃດ ?

2. ການວັດຜົນການສຶກສາມີຄວາມໝາຍຄືແນວໃດ ? ໃຫ້ນັກສຶກສາ 2-3 ຄົນຕອບ ແລ້ວຄູສະຫຼຸບ

-ລ້ຽວເຂົ້າສູ່ບົດຮຽນ:

ຄູຕັ້ງຄໍາຖາມ: ໃນການປະເມີນຜົນເຮົາຕ້ອງມີຫຍັງແດ່ເປັນອົງປະກອບ:

ຂັ້ນສອນ:

**3. ລັກສະນະຂອງການວັດຜົນການສຶກສາ**

ກິດຈະກຳ 3 ( ເວລາ 40 ນາທີ )

* ແບ່ງ​ນັກ​ຮຽນ​ອອກ​ເປັນ​ 5 ກຸ່ມ​, ກຸ່ມ ລະ 5-6 ຄົນ ແລ້ວ​ຢາຍ​ໃບງານ 3 ໃຫ້​ນັກ​ຮຽນ​ແຕ່​ລະ​ກຸ່ມ
* ຄູແນະນຳວິທີເຮັດກິດຈະກຳ
* ນັກຮຽນພາກັນເລີ່ມເຮັດກິດຈະກຳ
* ຄູເປັນຜູ້ສັງເກດ
* ເມື່ອນັກຮຽນສຳເລັດແລ້ວ
* ຄູໃຫ້ນັກຮຽນຕາງໜ້າອອກມາລາຍງານ
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

**ກ. ການ​ວັດ​ຜົນ​ການ​ສຶກສາເປັນ​ການ​ວັດ​ຜົນ​ທີ່​ບໍ່​ສົມບູນ**

ໃນ​ຂະ​ບວນການ​ຮຽນ​ການ​ສອນ​ວິຊາ​ໃດ​ໜຶ່ງ​ນັ້ນ​ມັນ​ມີ​ລາຍ​ລະອຽດ​ຫຼວງ​ຫຼາຍ​ທີ່​ສຸດ​ຈົນ​ຜູ້ສອນ​ບໍ່​ອາດ​ສາມາດ​

ທີ່​ຈະ​ສ້າງ​ຄຳ​ຖາມ​ໃຫ້​ຄົບ​ຖ້ວນ​ໄດ້. ດັ່ງ​ນັ້ນ, ຜູ້​ສອນ​ຈຶ່ງ​ຈຳ​ເປັນ​ຕ້ອງ​ເລືອກ​ເອົາ​ເນື້ອ​ໃນ​ທີ່​ສຳຄັນ​ຕອນ​ໃດ​ຕອນ​ໝຶ່ງມາ​ສ້າງ​ເປັນ​ຄຳ​ຖາມ​ເພື່ອ​ໃຫ້​ນັກຮຽນ​ຕອບ​ແລ້ວ​ຖື​ເອົາ​ຜົນ​ຂອງ​ການ​ຕອບ​ນັ້ນ​ມາຕີ​ລາຄາ​ເປັນ​ຄະ​ແນນ​ຂອງ​ວິຊາ​ນັ້ນໆ​ດ້ວຍ​ເຫດ​ນັ້ນ​ຈຶ່ງ​ຖື​ວ່າການ​ວັດ​ຜົນ​ທີ່​ບໍ່​ສົມບູນ.

**ຂ. ການ​ວັດ​ຜົນ​ການ​ສຶກສາ​ເປັນ​ການ​ວັດ​ຜົນ​ທາງ​ອ້ອມ**

ການ​ວັດ​ຜົນ​ການ​ສຶກສາ​ບໍ່​ອາດ​ມີ​ເຄື່ອງມື​ຊະນິດ​ໃດ​ທີ່​ຈະ​ວັດ​ໄດ້​ໂດຍ​ກົງ​ຄື​ກັບ​ການ​ວັດ​ແທກ​ລວງ​ຍາວ ​ແລະ

ການ​ຊັ່ງ​ນໍ້າໜັກ. ການ​ວັດ​ຜົນ​ການ​ສຶກສາ ​ເປັນ​ການ​ວັດ​ສິ່ງ​ທີ່​ເຮົາ​ບໍ່​ສາມາດ​ທີ່​ຈະ​ແຕະຕ້ອງ​ໄດ້ ດັ່ງ​ນັ້ນ ຈຶ່ງ​ຕ້ອງ​ຊອກ​ຫາ​ວິທີ​ການ​ຕ່າງໆ​ມາ​ປະຕິບັດ​ຈາກ​ນັ້ນ​ກໍ​ແປ​ຜົນ​ຂອງ​ການ​ວັດ​ຜົນ​ນັ້ນ​ອອກ​ມາ​ເປັນ​ຄະ​ແນນ ​ແລະ ​ແປ​ຄວາມ​ໝາຍ​ຂອງ​ຄະ​ແນນ​ນັ້ນ​ອີກ​ຕໍ​ໜຶ່ງ​ວ່າ​ນັກຮຽນ​ຜູ້​ນັ້ນ​ເກັ່ງ ຫຼື ອ່ອນ ມີ​ຄວາມ​ຮູ້​ໜ້ອຍ​ຫຼາຍ​ປານ​ໃດ ​ເຊິ່ງບໍ່​ແນ່​ໃຈ​ວ່າ​ເປັນ​ການ​ແປ​ຄວາມ​ໝາຍ​ທີ່​ຖືກຕ້ອງ ​ແລະ ຊັດ​ເຈນ.

**ຄ. ການ​ວັດ​ຜົນ​ການ​ສຶກສາ​ຍ່ອມ​ມີ​ຄວາມ​ຜິດ​ພາດ**

ການ​ວັດ​ຜົນ​ການ​ສຶກສາ​ເປັນ​ການ​ວັດ​ໃນ​ສິ່ງ​ທີ່​ເຮົາ​ບໍ່​ສາມາດ​ຈະ​ແຕະຕ້ອງ​ໄດ້ ດັ່ງ​ນັ້ນ​ຈຶ່ງ​ມີ​ຄວາມ​ຜິດພາດ​ສູງ.

ສິ່ງ​ທີ່​ເຮັດ​ໃຫ້​ມີ​ຄວາມ​ຜິດພາດ​ນັ້ນ​ມີ​ຢ່າງ​ຫຼວງ​ຫຼາຍ ​ແຕ່​ໃນ​ທີ່​ນີ້​ຂໍ​ກ່າວ​ພຽງ​ແຕ່ 2 ຢ່າງ​ຄື

* ຄວາມ​ຜິດພາດ​ທີ່​ເກີດ​ຈາກ​ນັກຮຽນ​ເອງ​ເຊັ່ນ:

​ໃນ​ມື້​ກວດກາ ຫຼື ສອບ​ເສັງ​ນັ້ນ​ນັກຮຽນ​ຜູ້ໃດ​ຜູ້ໜຶ່ງ​ອາດ​ຈະ​ມີ​ສຸຂະພາບ​ບໍ່​ດີ ມີ​ຄວາມ​ກັງວົນ​ໃຈ ຫຼື ມີ​ອາລົມ​ບໍ່​ດີ ຕຽມ​ຕົວ​ບໍ່​ດີ ທຸດຈະລິດ​ໃນ​ການ​ສອບ​ເສັງ ​ແລະ ອື່ນໆ

* ຄວາມ​ຜິດພາດ​ທີ່​ເກີດ​ຈາກ​ສະພາບ​ແວດ​ລ້ອມ​ພາບ​ໃນ​ເຊັ່ນ:

ສະພາບ​ຫ້ອງ​ສອບ​ເສັງ​ບໍ່​ດີ ມີ​ສຽງ​ລົບ​ກວນ​ຈາກ​ພາຍ​ນອກ ຄຳ​ຖາມ​ບໍ່​ຊັດ​ເຈນ​ກຳມະການ​ຄວບ​ຄຸມ​ຫ້ອງ​ເສັງ​ເຄັ່ງ​ຄັດ​ເກີນ​ໄປ ຫຼື ​ໂຍະຍານ​ເກີນ​ໄປ​ເປີດ​ໂອກາດ​ໃຫ້​ມີ​ການ​ທຸດຈະລິດ​ໃນ​ການ​ສອບ​ເສັງ ​ແລະ ອື່ນໆ

**ງ. ຜົນ​ຂອງ​ການ​ວັດ​ຜົນ​ການ​ສຶກສາສະ​ແດງ​ໃນ​ຮູບ​ຂອງ​ການ​ພົວພັນ**

ຜົນ​ຂອງ​ການ​ວັດ​ຜົນ​ການ​ສຶກສາຍາ​ມ​ໃດ​ກໍ​ສະ​ແດງ​ອອກ​ໃນ​ຮູບ​ຂອງ​ຄະ​ແນນ ​ແຕ່ລະ​ຄະ​ແນນ​ຕົວ​ດຽວ​ນັ້ນ​ບໍ່​ສາມາດ​ທີ່​ຈະ​ຕີ​ຄວາມ​ໝາຍ​ໄດ້​ວ່າ​ນັກຮຽນ​ຜູ້ທີ່​ໄດ້​ຄະ​ແນນ​ຫຼາຍ ຫຼື ໜ້ອຍ ຫຼື ວ່າ ນັກຮຽນ​ຜູ້ນັ້ນ​ເກັ່ງ ຫຼື ອ່ອນ. ຖ້າ​ຢາກ​ໃຫ້​ຄະ​ແນນ​ທີ່​ໄດ້​ນັ້ນ​ມີ​ຄວາມ​ໝາຍ​ຕ້ອງ​ເອົາ​ໄປ​ປຽບທຽບ​ກັບ​ຂໍ້​ມູນ​ຢ່າງ​ອື່ນ​ອີກ​ເຊັ່ນ:

* ປຽບທຽບ​ກັບ​ຄະ​ແນນ​ເຕັມ. ຕົວຢ່າງ ທ້າວ ສົມ​ຜົນ ​ໄດ້ຄະ​ແນນ 7 ຈາກ​ຄະ​ແນນ​ເຕັມ 10 ກໍ​ຖື​ວ່າ​ລາວ​ໄດ້​ຄະ​ແນນ​ສູງ​ສົມຄວນ.
* ປຽບທຽບ​ກັບ​ຄະ​ແນນ​ເລ່ຍຂອງ​ຫ້ອງ. ຕົວຢ່າງ ທ້າວ ສົມ​ພອນ ​ໄດ້​ຄະ​ແນນ 7 ​ແຕ່​ຄະ​ແນນ​ສະ​ເລ່ຍຂອງ​ຫ້ອງ​ໄດ້ 8 ກໍ​ສະ​ແດງ​ວ່າ ລາວ​ໄດ້​ຄະ​ແນນ​ທີ່​ຂ້ອນ​ຂ້າງ​ຕໍ່າ​ກວ່າ​ໝູ່​ໃນ​ຫ້ອງ​ດຽວ​ກັນ.
* ປຽບທຽບ​ກັບ​ຄາດໝາຍ​ທີ່​ວາງ​ໄວ້. ຕົວຢ່າງ ທ້າວ ສົມ​ພອນ ​ໄດ້​ຄະ​ແນນ 7 ​ແຕ່​ຄະ​ແນນ​ຄາດໝາຍ​ແມ່ນ 5. ດັ່ງ​ນັ້ນ, ລາວ​ຈຶ່ງ​ໄດ້​ລື່ນ​ຄາດໝາຍ​ທີ່​ວາງ​ໄວ້.

**ຈ. ການ​ວັດ​ຜົນ​ການ​ສຶກສາ​ເປັນ​ການ​ວັດ​ທີ່​ບໍ່​ມີ​ສູນ ( 0 ) ​ແທ້ ຫຼື ສູນ ( 0 ) ສົມບູນ**

ການ​ວັດ​ຜົນ​ການ​ສຶກສາ​ຕ່າງ​ກັບ​ການ​ວັດ​ແທກ​ລວງ​ຍາວ ​ແລະ ການ​ຊັ່ງ​ນໍ້າໜັກ​ຫຼາຍ ​ເຊັ່ນ: ລວງ​ຍາວ 0 cm.

ໝາຍ​ຄວາມ​ວ່າ​ບໍ່​ມີ​ຄວາມ​ຍາວ​ເລີຍ ຫຼື ນໍ້າ​ໝັກ 0 kg ກໍ​ໝາຍ​ຄວາມ​ວ່າ​ບໍ່​ມີ​ນໍ້າ​ໝັກ​ເລີຍ​ເໜືອ​ນກັນ ສ່ວນ​ການ​ວັດ​ຜົນ​ການ​ສຶກສາ ຖ້າ​ນັກຮຽນ​ຄົນ​ໃດ​ຄົນ​ໜຶ່ງ​ຫາກ​ໄດ້​ຄະ​ແນນ 0 ບໍ່​ໄດ້​ໝາຍ​ຄວາມ​ໝາຍ​ນັກຮຽນ​ຄົນ​ນັ້ນ​ບໍ່​ມີ​ຄວາມ​ຮູ້​ໃນ​ວິຊາ​ນັ້ນ​ເລີຍ ນັກຮຽນ​ຄົນ​ນັ້ນ​ມີ​ຄວາມ​ຮູ້​ໃນ​ວິຊາ​ນັ້ນ​ຢູ່ ​ແຕ່​ເຮົາ​ບໍ່​ໄດ້​ຖາມ​ໃນ​ສິ່ງ​ທີ່​ເຂົາ​ຮູ້. ດັ່ງ​ນັ້ນ, ການ​ວັດ​ຜົນ​ການ​ສຶກສາ​ຈຶ່ງ​ບໍ່​ມີ 0 ສົມບູນ

**4.ຫຼັກການວັດຜົນການສຶກສາ**

ກິດຈະກຳ 4 ( ເວລາ 40 ນາທີ )

* ແບ່ງ​ນັກ​ຮຽນ​ອອກ​ເປັນ​ 5 ກຸ່ມ​, ກຸ່ມ ລະ 5-6 ຄົນ ແລ້ວ​ຢາຍ​ໃບງານ 4 ໃຫ້​ນັກ​ຮຽນ​ແຕ່​ລະ​ກຸ່ມ
* ຄູແນະນຳວິທີເຮັດກິດຈະກຳ
* ນັກຮຽນພາກັນເລີ່ມເຮັດກິດຈະກຳ
* ຄູເປັນຜູ້ສັງເກດ
* ເມື່ອນັກຮຽນສຳເລັດແລ້ວ
* ຄູໃຫ້ນັກຮຽນຕາງໜ້າອອກມາລາຍງານ
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

**ກ. ຕ້ອງໃຫ້ຖືກກັບຈຸດປະສົງຂອງການຮຽນ-ການສອນ**

ການວັດຜົນການສຶກສາເປັນການທົດສອບເບິ່ງວ່າ ຜົນຂອງການສອນຂອງຄູນັ້ນເຮັດໃຫ້ນັກຮຽນມີຄວາມຮູ້ຕາມຈຸດປະສົງທີ່ວາງໄວ້ ຫຼື ບໍ ຖ້າການວັດຜົນການສຶກສາບໍ່ຖືກກັບຈຸດປະສົງຂອງການຮຽນການສອນແລ້ວກໍຈະຖືວ່າ ບໍ່ມີປະໂຫຍດຫຍັງໝົດ.

**ຂ. ພະຍາຍາມຊອກຫາເຄື່ອງມືວັດຜົນທີ່ດີ ແລະ ເໜາະສົມທີ່ສຸດ**

ການວັດຜົນການສຶກສາເປັນການວັດທາງອ້ອມ, ດັ່ງນັ້ນ ຄູຄວນຊອກຫາເຄື່ອງມືວັດຜົນທີ່ມີຄຸນະພາບດີທີ່ສຸດ ເພື່ອໃຫ້ໄດ້ຜົນທີ່ຖືກຕ້ອງ ແລະ ໜ້າເຊື່ອຖືໄດ້.

**ຄ**. **ພະຍາຍາມໃຫ້ມີຄວາມຜິດພາດໜ້ອຍທີ່ສຸດ**

ການວັດຜົນການສຶກສານັ້ນຈະເກີດມີຄວາມຜິດພາດຢູ່ສະເໜີ, ດັ່ງນັ້ນຄູຄວນລະມັດລະວັງເພື່ອໃຫ້ຄວາມຜິດພາດນັ້ນມີໜ້ອຍທີ່ສຸດ ຖ້າຈະໃຊ້ເຄື່ອງມືວັດຊະນິດໃດກໍຄວນລະມັດລະວັງເຖິງດ້ານຈຳກັດຂອງເຄື່ອງມືຊະນິດນັ້ນ ແລະ ຄວນເຮັດການວັດຜົນຫຼາຍຄັ້ງ.

**ງ. ຄວນຕີຄວາມໝາຍຂອງຜົນການວັດຜົນໃຫ້ຖືກຕ້ອງ.**

ເມື່ອໄດ້ຜົນການວັດອອກມາເປັນຄະແນນແລ້ວ ຄວນຕີຄວາມໝາຍຂອງຄະແນນນັ້ນໃຫ້ຖືກຕ້ອງເໜາະສົມ ແລະ ຍຸດຕິທຳ.

**ຈ. ຄວນໃຊ້ຜົນການວັດໃຫ້ເປັນປະໂຫຍດທີ່ສຸດ**

ການວັດຜົນບໍ່ແມ່ນພຽງແຕ່ຈະຮູ້ວ່ານັກຮຽນຄົນໃດ ໄດ້ຄາດໝາຍ ຫຼື ບໍ ນັກຮຽນຄົນໃດເກັ່ງ ຫຼື ອ່ອນ ແຕ່ສິ່ງທີ່ດີທີ່ສຸດຄື ຕ້ອງພະຍາຍາມຄົ້ນຄວ້າເຖິງວ່າ ນັກຮຽນແຕ່ລະຄົນມີຈຸດດີ ແລະ ຈຸດອ່ອນຢູ່ບ່ອນໃດ ແລະ ຈະຊອກຫາວິທີແກ້ໄຂແນວໃດ ເພື່ອໃຫ້ການສອນບັນລຸຕາມຈຸດປະສົງທີ່ວາງໄວ້. ການວັດຜົນ ແລະ ການປະເມີນຜົນ ການສຶກສາມີການພົວພັນຢ່າງສະໜິດແໜ້ນກັບການຮຽນ-ການສອນ ແລະ ບໍ່ສາມາດທີ່ຈະແຍກອອກຈາກກັນໄດ້.

III.ຂັ້ນສະຫຼຸບ ( ເວລາ 5 ນາທີ )

-ຄູຖາມຂໍ້ຂ້ອງໃຈ

-ຄຸໃຫ້ນັກສຶກສາ 1-2ຄົນສະຫຼຸບບົດຮຽນທີ່ໄດ້ຮຽນມາ

-ຄູສະຫຼຸບບັນຫາສຳຄັນຕົ້ນຕໍທີ່ໄດ້ຮຽນມາ

IV .ຂັ້ນວັດຜົນ : ເວລາ 10 ນາທີ.

ຄູຕັ້ງຄຳຖາມ

1.ຫຼັກການວັດຜົນການສຶກສາມີຫຍັງແດ່ ?

1. ລັກສະນະຂອງການວັດຜົນມີຫຍັງແດ່ ?

-ມອບວຽກງານ: ໃຫ້ນັກສຶກສາແຕ່ລະຄົນອ່ານຄືນບົດຮຽນທີ່ໄດ້ຮຽນຜ່ານມາ ແລະ ໃຫ້ນັກສຶກສາຄົ້ນຄວ້າບົດຮຽນໃໝ່ໃນຫົວຂໍ້ທີ 5

ຊົ່ວໂມງ 5-6

ຂັ້ນນຳ (ເວລາ 10 ນາທີ )

-ຈັດຕັ້ງຫ້ອງ

-ທວນຄືນບົດຮຽນເກ່ົ່າໂດຍການຕັ້ງຄຳຖາມ

1. ຫຼັກການວັດຜົນການສຶກສາມີຫຍັງແດ່

ຄຸໃຫ້ນັກສຶກສາ 1-2ຄົນລຸກຕອບບົດຮຽນທີ່ໄດ້ຮຽນມາ

ລ້ຽວເຂົ້າສູ່ບົດຮຽນ: ນັກປະເມີນຜົນຕ້ອງມີຫຍັງແດ່ ?

ຂັ້ນສອນ:

ບົດທີ 1 ຄວາມຮູ້ເບື້້ອງຕົ້ນກ່ຽວກັບການວັດ ແລະ ປະເມີນຜົນ ( ຕໍ່ )

**5.ຄຸນນະທໍາ ແລະ ຈັນຍາບັນຂອງນັກວັດຜົນ ແລະ ປະເມີນຜົນ**

ກິດຈະກຳ 5 ( ເວລາ 40 ນາທີ )

* ແບ່ງ​ນັກ​ຮຽນ​ອອກ​ເປັນ​ 5 ກຸ່ມ​, ກຸ່ມ ລະ 5-6 ຄົນ ແລ້ວ​ຢາຍ​ໃບງານ 5 ໃຫ້​ນັກ​ຮຽນ​ແຕ່​ລະ​ກຸ່ມ
* ຄູແນະນຳວິທີເຮັດກິດຈະກຳ
* ນັກຮຽນພາກັນເລີ່ມເຮັດກິດຈະກຳ
* ຄູເປັນຜູ້ສັງເກດ
* ເມື່ອນັກຮຽນສຳເລັດແລ້ວ
* ຄູໃຫ້ນັກຮຽນຕາງໜ້າອອກມາລາຍງານ
* ຄູ ແລະ ນັກຮຽນພາກັນສະຫຼຸບບົດຮຽນດ້ວຍແຜນວາດຊ່ວຍຈື່

ສະຫຼຸບ

ສົນໃຈເຕັກນິກການວັດສະເໜີ

ກົງຕໍ່ເວລາ

ມີຄວາມຊື່ສັດບໍລິສຸດ

ມີຄວາມຍຸດຕິທຳ

ມີຄວາມດຸໜັ່ນ ແລະ ອົດທົນ

ມີຄວາມຮັບຜິດຊອບສູງ

ມີຄວາມລະອຽດ ຖີ່ຖ້ວນ ແລະຮອບຄອບ

ຄຸນນະທຳ ແລະ ຈັນຍາບັນ

**ກິດຈະກຳ 6 (ເວລາ 40 ນາທີ )**

**-ຄູໃຫ້ນັກສຶກສາໝົດຫ້ອງພາກັນສະຫຼຸບບົດຮຽນທີ 1 ດ້ວຍແຜນວາດຊ່ວຍຈື່**

ຄວາມໝາຍຂອງການວັດຜົນ ແລະ ປະເມີນຜົນ

ຈຸດປະສົງຂອງການວັດຜົນການສຶກສາ

ລັກສະນະຂອງການວັດຜົນການສຶກສາ

ຫຼັກການວັດຜົນການສຶກສາ

ຄຸນນະທຳ ແລະ ຈັນຍາບັນຂອງນັກວັດຜົນ ແລະ ປະເມີນຜົນ

**ຂັ້ນສະຫຼຸບ**

-ຄູຖາມຂໍ້ຂ້ອງໃຈ

-ຄຸໃຫ້ນັກສຶກສາ 1-2ຄົນສະຫຼຸບບົດຮຽນທີ່ໄດ້ຮຽນມາ

-ຄູສະຫຼຸບບັນຫາສຳຄັນຕົ້ນຕໍທີ່ໄດ້ຮຽນມາ

**ວັດຜົນ (ເວລາ 10 ນາທີ )**

ຄູຕັ້ງຄຳຖາມໃຫ້ນັກຮຽນຕອບ

1. ຄຸນະທຳ ແລະ ຈັນຍາບັນຂອງນັກປະເມີນຜົນມີຫຍັງແດ່

ຄູເອີ້ນນັກສຶກສາລຸກຕອບ

ຄູຍ້ອງຍໍຊົມເຊີຍຖ້ານັກສຶກສາຕອບຖືກຕ້ອງ ແລະ ຕົບມືຊົມເຊີຍ

ຄູແນະນໍາສໍາລັບນັກສຶກສາຕອບຜິດ

ຄູສະຫຼຸບຄຳທີ່ຖືກຕ້ອງໃຫ້ນັກສຶກສາຟັງ

ຕັກເຕືອນ ແລະ ມອບວຽກບ້ານ ( ເວລາ 5 ນາທີ )

ຄູສຶກສາແນວຄິດນັກສຶກສາໂດຍແນະນຳນັກສຶກສາໝົດທຸກຄົນຕ້ອງຕັ້ງໃຈຮຽນເພື່ອອະນາຄົດຂອງພວກນ້ອງເອງ ເພື່ອລ້ຽງຊີບຕົນເອງ ສະນັ້ນ ເມື່ອເຮົາຮຽນຈົບແລ້ວ ເຮົາສາມາດໄປປະກອບອາຊີບໄດ້

ເມືອຫໍພັກ, ເຮືອນ ນັກສຶກສາໝົດທຸກຄົນພາກັນອະນາໄມສະຖານທີ່ອ້ອມຂ້າງຫໍພັກ, ເຮືອນຂອງຕົນເອງເພື່ອໃຫ້ມີຄວາມສະອາດງາມຕາ.

-ຜົນໄດ້ຮັບພາຍຫຼັງການຮຽນໃນບົດນີ້ເຫັນວ່ານັກສຶກສາສາມາດ:

* ອະທິບາຍຄວາມໝາຍຂອງການວັດຜົນການສຶກສາ ແລະ ການປະເມີນຜົນການສຶກສາ
* ອະທິບາຍຈຸດປະສົງຂອງການວັດຜົນການສຶກສາ ແລະ ປະເມີນຜົນການສຶກສາ
* ຈໍາແນກລັກສະນະຂອງການວັດຜົນການສຶກສາ
* ອະທິບາຍຫຼັກການວັດຜົນ ແລະ ປະເມີນຜົນ
* ມີຄຸນນະທຳ, ມີຈັນຍາບັນໃນການວັດຜົນ ແລະ ປະເມີນຜົນການສຶກ

**ວັນທີ......... ວັນທີ..................................**

**ຫ້ອງການຄູອະນຸບານ-ປະຖົມ ຄູສອນປະຈໍາວິຊາ**

# ໃບງານ 1

ຄວາມໝາຍຂອງການວັດຜົນ ແລະ ປະເມີນຜົນ

ຄໍາຊີ້ແຈງ : ໃຫ້ພວກນັກສຶກສາພາກັນຕິດນໍ້າໝັກ ແລະ ລວງສູງ ແລ້ວບັນທຶກໃສ່ໃນຕາຕະລາງ ພ້ອມທັງຄິດໄລ່ຄ່າ

ດັດ ສະນີມວນກາຍຄິດໄລ່ໄດ້ດັ່ງນີ້:

ຄ່າດັດສະນີມວນກາຍ = ນໍ້າໝັກຮ່າງກາຍ ( ກກ ) / ລວງສູງ ( ມ ) X ລວງສູງ ( ມ )

ມາດຖານຄ່າດັດສະນີມວນກາຍຄື:

ນ້ອຍກວ່າ 18,5 ຈ່ອຍ

18,5 - 22,9 ປົກະຕິ

18 -– 22 ປົກະຕິ ( ຜູ້ຍິງ )

19 –- 23 ປົກະຕິ ( ຜູ້ຊາຍ )

23 -– 24,9 ນໍ້າໝັກເກີນ

ຫຼາຍກວ່າ 25 ຕຸ້ຍ

|  |  |  |  |  |  |
| --- | --- | --- | --- | --- | --- |
| ລ/ດ | ຊື່ແລະນາມສະກຸນ | ນໍ້າໝັກ(ກກ) | ລວງສູງ(ແມັດ) | ຄ່າດັດສະນີມວນກາຍ | ພິຈາລະນາຕາມແກນເທິງ |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |
| 6 |  |  |  |  |  |
| 7 |  |  |  |  |  |
| 8 |  |  |  |  |  |

ສັງເກດຂໍ້ມູນທີ່ໄດ້ຮັບມາແລ້ວພິຈາລະນາຕອບຄຳຖາມແຕ່ 1 - 4

1. ການວັດຜົນແມ່ນຫຍັງ?

..........................................................................................................................

.........................................................................................................................

........................................................................................................................

1. ການວັດຜົນການສຶກສາໝາຍເຖິງຫຍັງ?

........................................................................................................................

.........................................................................................................................

........................................................................................................................

1. ການປະເມີນຜົນແມ່ນຫຍັງ?

..........................................................................................................................

.........................................................................................................................

........................................................................................................................

1. ການປະເມີນຜົນການສຶກສາໝາຍເຖິງຫຍັງ?

..........................................................................................................................

.........................................................................................................................

........................................................................................................................

# ໃບງານ 2

ຈຸດປະສົງຂອງການວັດຜົນການສຶກສາ

ຊື່່ແລະນາມສະກຸນ 1................................... 2................................................

3.................................. 4...............................................

5................................. 6.............................................

1. ຄໍາຊີ້ແຈງ: ຈົ່ງພິຈາລະນາແຕ່ລະຂໍ້ຄວາມລຸ່ມນີ້ກົງກັບຈຸດປະສົງຂໍ້ໃດແລ້ວນໍາເອົາຕົວອັກສອນ ( ກ, ຂ, ຄ, ງ, ຈ, ສ)

ທີ່ຢູ່ຕໍ່ໜ້າແຕ່ລະຈຸດປະສົງມາຕື່ມໃສ່ຕໍ່ໜ້າແຕ່ລະຂໍ້ຄວາມທີ່ເຫັນວ່າຖືກຕ້ອງ

ຂໍ້ຄວາມ ຈຸດປະສົງ

(.........) 1. ຄູເຮັດການວັດຜົນແລ້ວນໍາເອົາຄະແນນມາຈັດລຽງລໍາດັບ ກ. ເພື່ອວິນິດໄສ

(.........) 2. ທ້າວ ສຸບັນ ເຮັດຂໍ້ສອບຄະນິດສາດຜິດຫຼາຍຂໍ້ໂດຍ ຂ. ເພື່ອພັດທະນາການຮຽນ-ການສອນ

ສະເພາະເລກໂຈດ

(.........) 3. ຫຼັງຈາກສອບເສັງແລ້ວຄູສາມາດບອກນັກຮຽນວ່າຄົນໃດ ຄ. ເພື່ອພະຍາກອນ

ຄວນຈະໄປຮຽນຕໍ່ວິຊາໃດຈຶ່ງສໍາເລັດ

(.........) 4. ເມື່ອວັດຜົນແລ້ວຄູເຫັນໄດ້ຂໍ້ບົກຜ່ອງຂອງນັກຮຽນ ງ. ເພື່ອປະເມີນຜົນ

ແລ້ວຫາວິທີປັບປຸງການຮຽນ-ການສອນ

(.........) 5. ຄູຈັດການສອບເສັງດ້ວຍບົດສອບເສັງສະບັບເດີມ 2 ຄັ້ງ ຈ. ເພື່ອປຽບທຽບການພັດທະນາການຂອງ

ກ່ອນສອນ ຫຼັງສອນ ນັກຮຽນ

(.........) 6. ໂຮງຮຽນຈັດການຮຽນ-ການສອນໄດ້ມາດຕະຖານເຮັດໃຫ້ ສ. ເພື່ອຈັດອັນດັບທີຂອງນັກຮຽນ

ຜົນຂອງການຮຽນດີຂຶ້ນ

# ໃບງານ 3

ລັກສະນະຂອງການວັດຜົນການສຶກສາ

ຊື່່ແລະນາມສະກຸນ 1................................... 2................................................

3.................................. 4...............................................

5................................. 6.............................................

1. ຄໍາຊີ້ແຈງ: ຈົ່ງພິຈາລະນາແຕ່ລະຂໍ້ຄວາມລຸ່ມນີ້ກົງກັບຈຸດປະສົງຂໍ້ໃດແລ້ວນໍາເອົາຕົວອັກສອນ ( ກ, ຂ, ຄ, ງ, ຈ, ສ)

ທີ່ຢູ່ຕໍ່ໜ້າແຕ່ລະຈຸດປະສົງມາຕື່ມໃສ່ຕໍ່ໜ້າແຕ່ລະຂໍ້ຄວາມທີ່ເຫັນວ່າຖືກຕ້ອງ

ຂໍ້ຄວາມ ລັກສະນະ

(.........) 1. ຄູບໍ່ສາມາດວັດຄວາມຮູ້ທີ່ຄູໄດ້ສອນໄປແລ້ວທັງໝົດ ກ. ຍ່ອມມີຄວາມຜິດພາດ

(.........) 2. ຄຸນລັກສະນະຂອງຄົນ(ຄວາມສົນໃຈ,ບຸກຄະລິກກະພາບ ຂ. ສະແດງໃນຮູບຂອງການພົວພັນ

ສະຕິປັນຍາ, ຄວາມຮູ້ສຶກ )

(.........) 3. ເຄື່ອງມືວັດຜົນການສຶກສາຈະບໍ່ມີຄວາມເຊື່ອໜັ້ນ ຄ. ເປັນການວັດຜົນທາງອ້ອມ

ເຖິງ 100% ຍັງມີສາເຫດອື່ນ ເຊັ່ນ ສະພາບ

ແວດລ້ອມ, ສະພາບຂອງຜູ້ສອບເສັງ...

(.........) 4. ຄະແນນຈາກການວັດຈະບໍ່ມີຄວາມໝາຍ ງ. ເປັນການວັດທີ່ບໍ່ມີ 0 ແທ້ ຫຼື

ຖ້າບໍ່ທຽບກັບກຸ່ມ ຫຼື ເກນ 0 ສົມບູນ

(.........) 5. ນັກຮຽນສອບໄດ້ຄະແນນ 0 ບໍ່ໝາຍຄວາມວ່ານັກຮຽນ ຈ. ເປັນການວັດຜົນທີ່ບໍ່ສົມບູນ

ບໍ່ມີຄວາມຮູ້ຫຍັງ

# ໃບງານ 4

ຫຼັກການວັດຜົນ ແລະ ປະເມີນຜົນ

ສໍາມະຊິກກຸ່ມ

1..................................

2....................................

3......................................

4.....................................

5....................................

6.....................................

1. ຖ້າມີການວັດຜົນ ແລະ ປະເມີນຜົນເຮົາສະຫຼຸບຫຼັກການໄດ້ແນວໃດ ? ຈົ່ງສະຫຼຸບດ້ວຍແຜນວາດຊ່ວຍຈື່.

.

# ໃບງານ 5

ຄຸນນະທຳ ແລະ ຈັນຍາບັນຂອງນັກວັດຜົນ ແລະ ປະເມີນຜົນ

ສໍາມະຊິກກຸ່ມ

1..................................

2....................................

3......................................

4.....................................

5....................................

6.....................................

ຄຳສັ່ງ: ໃຫ້ນັກສຶກສາສະຫຼຸບເນື້ອໃນບົດຮຽນກ່ຽວກັບຄຸນນະທຳ ແລະ ຈັນຍາບັນຂອງນັກວັດຜົນ ແລະ ປະເມີນຜົນດ້ວຍແຜນວາດຊ່ວຍຈື່

ສື່ປະກອບການສອນໃນບົດນີ້

1. ໄມ້ບັດທັດ
2. ຊິງ



ແຜນການສ້າງແບບທົດສອບ

ຊື່ແລະນາມສະກຸນຄູປະຈຳວິຊາ: ຜູ່ຊ່ວຍອາຈານຈັນທະວີໄຊ ແຫວນພະຈັນວິຊາສອນ ການວັດຜົນ ແລະ ການປະເມີນຜົນ

ລະບົບ 12+4 ສາຍປະຖົມ ປີທີ 3

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ເນື້ອໃນ / ຫົວຂໍ້ | ຈຸດປະສົງຂອງເນື້ອໃນ | ລະດັບພຶດຕິກຳ | | | | | | ລວມ |
| ຄວາມຮູ້  ຄວາມຈຳ | ຄວາມເຂົ້າໃຈ | ການນຳໄປໃຊ້ | ການວິເຄາະ | ປະເມີນຜົນ | ປະດິດສ້າງ |
| ບົດທີ 1  ຄວາມຮູ້ເບື້ອງຕົ້ນກ່ຽວກັບການວັດ ແລະ ປະເມີນຜົນ   1. ຄວາມໝາຍຂອງການວັດ ແລະ ປະເມີນຜົນການສຶກສາ 2. ຈຸດປະສົງຂອງການວັດຜົນການສຶກສາ 3. ລັກສະນະຂອງການວັດຜົນການສຶກສາ 4. ຫຼັກການວັດຜົນການສຶກສາ 5. ຄູນນະທຳ ແລະ ຈັນຍາບັນຂອງນັກວັດຜົນ ແລະ ປະເມີນຜົນ | ໃຫ້ນັກຮຽນສາມາດ:  ອະທິບາຍຄວາມໝາຍຂອງການວັດຜົນການສຶກສາ ແລະ ການປະເມີນຜົນການສຶກສາ  ອະທິບາຍຈຸດປະສົງຂອງການວັດຜົນການສຶກສາ ແລະ ປະເມີນຜົນການສຶກສາ  ຈໍາແນກລັກສະນະຂອງການວັດຜົນການສຶກສາ  ອະທິບາຍຫຼັກການວັດຜົນ ແລະ ປະເມີນຜົນ  ມີຄຸນນະທຳ, ມີຈັນຍາບັນໃນການວັດຜົນ ແລະ ປະເມີນຜົນການສຶກສາ  ລວມ |  | 5  3  3 | 3 | 3 |  | 2  1    1 | 7  4  3    4  3  21 |
|  |  |  |  |  |  |  |  |  |

ບົດທົດສອບ

1. ການວັດຜົນມີຄວາມໝາຍກົງກັບຂໍ້ໃດ ?

(ຄວາມເຂົ້າໃຈ-ການແປຄວາມໝາຍ)

ກ. ຂະບວນການຊອກຫາປະລິມານ ຫຼື ຈໍານວນຂອງ ສິ່ງຂອງຕ່າງໆໂດຍໃຊ້ເຄື່ອງມືຢ່າງໃດຢ່າງໜຶ່ງຜົນຂອງການ

ວັດຜົນມັນຈະອອກເປັນຕົວເລກ ສັນຍາລັກ ຫຼື ຂໍ້ມູນ.

ຂ. ຂະບວນການຊອກຫາປະລິມານ ແລະ ຈໍານວນຂອງ ສິ່ງຂອງຕ່າງໆໂດຍໃຊ້ເຄື່ອງມືຢ່າງໃດຢ່າງໜຶ່ງຜົນຂອງ

ການວັດຜົນມັນຈະອອກເປັນຕົວເລກ ສັນຍາລັກ ຫຼື ຂໍ້ມູນ.

ຄ. ຂະບວນການຊອກຫາປະລິມານ ຫຼື ຈໍານວນສິ່ງຂອງຕ່າງໆໂດຍໃຊ້ເຄື່ອງມືຢ່າງໃດຢ່າງໜຶ່ງຜົນຂອງການ

ວັດຜົນມັນຈະອອກເປັນສັນຍາລັກ ຫຼື ຂໍ້ມູນ.

ງ. ຂະບວນການຊອກຫາຕົວເລກ ແລະ ຈໍານວນສິ່ງຂອງຕ່າງໆໂດຍໃຊ້ເຄື່ອງມືຢ່າງໃດຢ່າງໜຶ່ງຜົນຂອງການ

ວັດຜົນມັນຈະອອກເປັນຕົວເລກ ຫຼື ຂໍ້ມູນ.

2. ຄໍາວ່າ ການວັດຜົນການສຶກສາ ມີຄວາມໝາຍວ່າແນວໃດ? (ຄວາມເຂົ້າໃຈ-ການແປຄວາມໝາຍ)

ກ. ການເກັບກໍາລວບລວມຂໍ້ມູນຕ່າງໆກ່ຽວກັບຂະບວນການຮຽນ-ການສອນຢ່າງໃດຢ່າງໜຶ່ງມາປະຕິບັດ

ຂ. ການເກັບກໍາລວບລວມຂໍ້ມູນຕ່າງໆຂອງຜູ່ຮຽນຢູ່ໃນຂະບວນການຮຽນ-ການສອນໂດຍໃຊ້ເຄື່ອງມືຢ່າງໃດ

ຢ່າງໜຶ່ງມາປະຕິບັດ

ຄ. ການເກັບກໍາລວບລວມຂໍ້ມູນຕ່າງໆໂດຍໃຊ້ເຄື່ອງມືຢ່າງໃດຢ່າງໜຶ່ງມາປະຕິບັດ

ງ. ການເກັບກໍາລວບລວມຂໍ້ມູນຕ່າງໆຂອງຜູ່ຮຽນຢູ່ໃນຂະບວນການຮຽນ-ການສອນໂດຍສັງເກດເບິ່ງ

ນັກຮຽນທີ່ພວມປະຕິບັດ

3. ການປະເມີນຜົນມີລັກສະນະຢ່າງໃດ ? (ຄວາມເຂົ້າໃຈ-ການຕີຄວາມໝາຍ)

ກ. ການນໍາເອົາຜົນຂອງການວັດຜົນມາປຽບທຽບກັບເກນຢ່າງໃດຢ່າງໜຶ່ງ

ຂ. ການນໍາເອົາຜົນຂອງການສອບເສັງມາກວດແລ້ວປຽບທຽບກັບເກນຢ່າງໃດຢ່າງໜຶ່ງ

ຄ. ການນໍາເອົາຜົນຂອງການວັດຜົນມາພິຈາລະນາ ວິນິດໄສ ຕັດສິນຄຸນຄ່າ ໂດຍປຽບທຽບກັບເກນມາດຕະຖານທີ່

ກໍານົດໄວ້.

ງ. ການນໍາເອົາຜົນຂອງການວັດຜົນມາຕັດສິນຄຸນຄ່າໂດຍປຽບທຽບກັບເກນມາດຕະຖານທີ່ກໍານົດໄວ້.

4. ການປະເມີນຜົນການສຶກສາມີຄວາມໝາຍກົງກັບຂໍ້ໃດ ? ( ຄວາມເຂົ້າໃຈ-ການແປຄວາມໝາຍ )

ກ. ການນຳເອົາຜົນຂອງການວັດຜົນການສຶກສາມາຕັດສິນໃຈໂດຍອາໄສຫຼັກການຢ່າງໃດຢ່າງໜຶ່ງ

ຂ. ການນໍາຜົນຂອງການວັດຜົນການສຶກສາມາປຽບທຽບກັບຫຼັກການຢ່າງໃດຢ່າງໜຶ່ງ

ຄ. ການນໍາຜົນຂອງການວັດຜົນການສຶກສາເພື່ອມາຈັດລະດັບທີ ແລະ ປຽບທຽບກັບຫຼັກການຢ່າງໃດຢ່າງໜຶ່ງ

ງ. ການນຳເອົາຜົນຂອງການວັດຜົນການສຶກສາມາຕີລາຄາ ແລະ ສິນິດໄສ ແລ້ວຕັດສິນໃຈໂດຍອາໄສຫຼັກການຢ່າງໃດຢ່າງໜຶ່ງ

1. ການວັດຜົນມີລັກສະນະຢ່າງໃດ ? (ຄວາມເຂົ້າໃຈ -ການຕີຄວາມໝາຍ)

ກ. ອອກມາເປັນດີຫຼາຍ

ຂ. ອອກມາເປັນບໍ່ດີຫຼາຍ

ຄ. ອອກມາເປັັນຕົວເລກ

ງ. ອອກມາເປັນພໍໃຊ້ໄດ້

6.ຈະເກີດຫຍັງຂຶ້ນ, ຖ້າມີການວັດຜົນ ? ( ການປະດິດສ້າງ)

ກ. ພຶດຕິກໍາການຮຽນ-ການສອນມີຄຸນນະພາບດີ

ຂ. ພຶດຕິກໍາການຮຽນ-ການສອນມີການປ່ຽນແປງ

ຄ. ພຶດຕິກໍາການຮຽນ-ການສອນດີຂຶ້ນເລື້ອຍໆ

ງ. ພຶດຕິກຳການຮຽນ-ການສອນມີຫຼາຍຮູບແບບ

7. ຖ້າທ່ານມີຂໍ້ມູນທັງໝົດ, ທ່ານຈະແກ້ໄຂຄືແນວໃດ ກ່ຽວກັບການປະເມີນຜົນ ? (ການປະດິດສ້າງ)

ກ. ນໍາເອົາຜົນຂອງການວັດທັງໝົດມາສັງລວມ ແລ້ວຕັດສິນທຽບກັບເກນທີ່ຕັ້ງໄວ້

ຂ. ນໍາເອົາຜົນຂອງການວັດມາພິຈາລະນາ, ຕັດສິນລາຄາແລ້ວທຽບກັບເກນທີ່ຕັ້້ງໄວ້

ຄ. ນໍາເອົາຜົນຂອງການວັດຜົນມາ ພິຈາລະນາ ວິນິດໄສ, ຕັດສິນຄຸນຄ່າໂດຍປຽບທຽບກັບເກນມາດຕະຖານທີ່

ກໍານົດໄວ້

ງ. ນໍາເອົາຜົນຂອງການວັດຜົນມາ ວິນິດໄສ ຕັດສິນຄຸນຄ່າໂດຍປຽບທຽບກັບເກນມາດຕະຖານທີ່ກໍານົດໄວ້

8. ຖ້າຄູຈັດການສອບເສັງດ້ວຍບົດສອບເສັງສະບັບເດີມ 2 ຄັ້ງ ກ່ອນສອນ ແລະ ຫຼັງສອນ ການວັດຜົນການສຶກສາ

ເພື່ອຫຍັງ ? ( ຄວາມເຂົ້າໃຈ-ການຂະຫຍາຍຄວາມ )

ກ. ປຽບທຽບການພັດທະນາການຂອງນັກຮຽນ

ຂ. ປຽບທຽບພັດທະນາການຂອງນັກຮຽນ

ຄ. ປຽບທຽບຈັດອັນດັບທີຂອງນັກຮຽນ

ງ. ປຽບທຽບວິນິດໄສນັກຮຽນດ້ວຍກັນ

9.ວັດຜົນເພື່ອວິນິດໄສມີລັກສະນະແນວໃດ ( ຄວາມເຂົ້າໃຈ-ການຕີຄວາມໝາຍ)

ກ. ເພື່ອຊອກຮູ້ວ່ານັກຮຽນມີຄວາມບົກຜ່ອງ ຫຼື ບໍ່ເຂົ້າໃຈໃນເລື່ອງໃດແລ້ວ ຈິ່ງຄ່ອຍຫາທາງຊ່ວຍເຫຼືອເພີ່ມໃຫ້

ນັກຮຽນມີຄວາມເຂົ້າໃຈໃນຈຸດນັ້ນ

ຂ. ເພື່ອຊອກຮູ້ວ່ານັກຮຽນມີຄວາມບົກຜ່ອງຢູ່ຈຸດໃດ ຈາກນັ້ນກໍຫາທາງຊ່ວຍເຫຼືອເພີ່ມໃຫ້ນັກຮຽນມີຄວາມ

ເຂົ້າໃຈໃນຈຸດນັ້ນ.

ຄ. ເພື່ອຊອກຮູ້ວ່ານັກຮຽນມີຄວາມບົກຜ່ອງຢູ່ດ້ານໃດຈາກນັ້ນກໍຫາທາງຊ່ວຍເຫຼືອເພີ່ມໃຫ້ ນັກຮຽນມີຄວາມ

ເຂົ້າໃຈໃນຈຸດນັ້ນ

ງ. ເພື່ອຊອກຮູ້ວ່ານັກຮຽນມີຄວາມບົກຜ່ອງຢູ່ບ່ອນໃດຈາກນັ້ນກໍຫາທາງຊ່ວຍເຫຼືອເພີ່ມໃຫ້ນັກຮຽນມີຄວາມ

ເຂົ້າໃຈໃນບ່ອນນັ້ນ

10. ຂໍ້ໃດທີ່ສະແດງເຖິງວັດຜົນເພື່ອຈັດອັນດັບທີຂອງນັກຮຽນ? ( ຄວາມເຂົ້າໃຈ-ການຕີຄວາມໝາຍ )

ກ. ນັກຮຽນຄົນໃດເກັ່ງ

ຂ. ນັກຮຽນຄົນໃດອ່ອນ

ຄ. ນັກຮຽນຄົນໃດພໍໃຊ້

ງ. ນັກຮຽນຄົນໃດຈະໄດ້ເປັນທີເທົ່າໃດ

11. ທ່ານສາມາດຄິດຫາວິທີການແກ້ໄຂບັນຫາທີ່ເປັນໄປໄດ້ໃນການວັດຜົນເພື່ອພັດທະນາການຮຽນ-ການສອນໄດ້ບໍ ?

( ການປະດິດສ້າງ )

ກ. ການວັດຜົນເພື່ອພັດທະນາການຮຽນ-ການສອນ ເພື່ອຊອກຮູ້ວ່ານັກຮຽນມີຄວາມບົກຜ່ອງ ຫຼື ບໍເຂົ້າໃຈໃນບົດ

ເລື່ອງໃດແລ້ວ ຈຶ່ງຄ່ອຍຫາວິທີການສອນ ເພື່ອແກ້ໄຂບົກຜ່ອງເຫຼົ່ານັ້ນ

ຂ. ການວັດຜົນເພື່ອພັດທະນາການຮຽນ-ການສອນ ເພື່ອຊອກຮູ້ວ່ານັກຮຽນມີຄວາມບົກຜ່ອງຢູ່ຈຸດໃດຈາກນັ້ນກໍຫາ

ທາງຊ່ວຍເຫລືອເພີ່ມໃຫ້ນັກຮຽນມີຄວາມເຂົ້າໃຈໃນຈຸດນັ້ນ

ຄ. ການວັດຜົນເພື່ອພັດທະນາການຮຽນ-ການສອນ ເພື່ອປຽບທຽບວ່ານັກຮຽນຄົນໃດເກັ່ງ ຄົນໃດອ່ອນ ນັກຮຽນ

ຄົນໃດຈະໄດ້ເປັນທີເທົ່າໃດ.

ງ. ການວັດຜົນເພື່ອພັດທະນາການຮຽນ-ການສອນ ເພື່ອຊອກຮູ້ວ່ານັກຮຽນມີຄວາມບົກຜ່ອງຈຶ່ງຄ່ອຍຫາວິທີການ

ສອນເພື່ອແກ້ໄຂບົກຜ່ອງເຫຼົ່ານັ້ນ

12. ຂໍ້ຄວາມລຸ່ມນີ້ຕ້ອງການເວົ້າເຖິງຫຍັງ ? ( ການວິເຄາະ-ການວິເຄາະຄວາມສໍາຄັນ)

ຄູບໍ່ສາມາດວັດຄວາມຮູ້ທີ່ຄູໄດ້ສອນໄປແລ້ວທັງໝົດ

ກ. ເປັນການວັດຜົນທາງອ້ອມ

ຂ. ຍ່ອມມີຄວາມຜິດພາດ

ຄ. ສະແດງໃນຮູບຂອງການພົວພັນ

ງ. ເປັນການວັດຜົນທີ່ບໍ່ສົມບູນ

13. ຄໍາເວົ້າໃດເປັນພວກດຽວກັບລັກສະນະຂອງການວັດຜົນການສຶກສາ? ( ການວິເຄາະ-ການວິເຄາະຫຼັກການ)

ກ. ຄູສາມາດວັດຄວາມຮູ້ທີ່ຄູໄດ້ສອນໄປແລ້ວທັງໝົດ

ຂ. ນັກຮຽນສອບໄດ້ຄະແນນ 0 ໝາຍຄວາມວ່ານັກຮຽນບໍ່ມີຄວາມຮູ້ຫຍັງ

ຄ. ຄະແນນຈາກການວັດຈະບໍມີຄວາມໝາຍຖ້າບໍ່ທຽບກັບກຸ່ມ ຫຼື ເກນ

ງ. ເຄື່ຶອງມືວັດຜົນການສຶກສາມີຄວາມເຊື່ອໜັ້ນ 100%

14. ລັກສະນະຂອງການວັດຜົນການສຶກສາຢືດຫຍັງເປັນຫຼັກ ? ( ການວິເຄາະ-ການວິເຄາະຫຼັກການ)

ກ. ຜົນຂອງການວັດຜົນການສຶກສາສະແດງໃນຮູບຂໍ້ມູນ

ຂ. ຜົນຂອງການວັດຜົນການສຶກສາສະແດງໃນຮູບຂອງການພົວພັນ

ຄ. ຜົນຂອງການວັດຜົນການສຶກສາສະແດງໃນຮູບຂອງຕົວເລກ

ງ. ຜົນຂອງການວັດຜົນການສຶກສາສະແດງໃນຮູບຂອງຕົວສັນຍາລັກ

15. ຂໍ້ໃດສະແດງວ່າ ຫຼັກການວັດຜົນການສຶກສາ ? ( ຄວາມເຂົ້າໃຈ+ການຕີຄວາມໝາຍ )

ກ. ການວັດຜົນການສຶກສາມີຄຸນນະພາບດີ

ຂ. ຕີຄວາມໝາຍຂອງຜົນການວັດຜົນຖືກຕ້ອງ

ຄ. ຄວນຕີຄວາມໝາຍຂອງຜົນການວັດຜົນໃຫ້ຖືກຕ້ອງ

ງ. ພະຍາຍາມວັດຜົນໃຫ້ເໝາະສົມ ກັບນັກຮຽນ

16. ຄໍາວ່າ: ເມື່ອໄດ້ຜົນການວັດອອກມາເປັນຄະແນນແລ້ວຄວນຕີຄວາມໝາຍຂອງຄະແນນນັ້ນໃຫ້ຖືກຕ້ອງເໝາະສົມ

ແລະ ຢຸດຕິທຳ ມີຄວາມໝາຍຫຼັກການວັດຜົນການສຶກສາຂໍ້ໃດ ? ( ຄວາມເຂົ້າໃຈ-ການແປຄວາມໝາຍ )

ກ. ຄວນຕີຄວາມໝາຍຂອງຜົນການວັດຜົນໃຫ້ຖືກຕ້ອງ

ຂ. ຕີຄວາມໝາຍຂອງການວັດຜົນຖືກຕ້ອງ

ຄ. ຕີຄວາມໝາຍຂອງການວັດຜົນທຽບກັບເກນໃດໜຶ່ງ

ງ. ຕີຄວາມໝາຍຂອງການວັດຜົນ ກັບ ນັກຮຽນດ້ວຍກັນ

17. ອາການໃດທີ່ສະແດງວ່າການວັດຜົນການສຶກສາຈະມີປະສິດຕິພາບດີ ? ( ຄວາມເຂົ້າໃຈ-ການແປຄວາມໝາຍ)

ກ. ຫຼັກການ ແລະ ວິທີສອນ

ຂ. ຫຼັກການ ແລະ ວິທີວັດຜົນ

ຄ. ຫຼັກການ ແລະ ຈັດການຮຽນ-ການສອນ

ງ. ຫຼັກການ ແລະ ການສ້າງສື່ການສອນ

18.ຈະເກີດຫຍັງຂຶ້ນ, ຖ້າມີຫຼັກການວັດຜົນການສຶກສາ ? ( ການປະດິດສ້າງ)

ກ. ການວັດຜົນການສຶກສາຈະມີປະສິດທິພາບດີ

ຂ. ການວັດຜົນການສຶກສາຈະມີຫຼາຍຮູບແບບ

ຄ. ການວັດຜົນການສຶກສາຈະມີຮູບແບບຈໍາກັດ

ງ. ການວັດຜົນການສຶກສາຈະມີຮູບແບບທີ່ດີ

19. ຄໍາເວົ້າໃດທີ່ມີລັກສະນະຄວາມຮັບຜິດຊອບສູງ ? ( ການນໍາໄປໃຊ້)

ກ. ໃຜເປັນຜູ່ທີ່ຮັກສາຄວາມລັບເປັນຢ່າງດີ

ຂ. ໃຜເປັນຜູ່ທີ່ຈົ່ງຮັກພັກດີເປັນຢ່າງດີ

ຄ. ໃຜເປັນຜູ່ທີ່ແນະນໍາໝູ່ຄູ່ຫຼາຍທີ່ສຸດ

ງ. ໃຜເປັນຜູ່ທີ່ຊ່ວຍເຫຼືອໝູ່ຄູ່ຫຼາຍທີ່ສຸດ

20.ການກະທໍາໃນຂໍ້ໃດກ່ຽວກັບຄຸນນະທໍາ ແລະ ຈັນຍາບັນຂອງນັກວັດຜົນ ແລະ ປະເມີນຜົນ ? ( ການນໍາໄປໃຊ້)

ກ. ມີຄວາມຈົ່ງຮັກພັກດີ

ຂ. ມີຄວາມອົດທົນດີ

ຄ. ມີຄວາມຊື່ສັດບໍລິສຸດ

ງ. ມີຄວາມລະອຽດດີ

21.ການກະທໍາໃນຂໍ້ໃດກ່ຽວກັບການກົງຕໍ່ເວລາ? ( ການນໍາໄປໃຊ້)

ກ. ການສົ່ງຕົ້ນສະບັບຂອງບົດສອບເສັງ ການນັດວັນສອບເສັງ ແລະ ການສົ່ງຄະແນນທັນກັບເວລາ

ຂ. ການສົ່ງຕົ້ນສະບັບຂອງບົດສອບເສັງ ການນັດວັນສອບເສັງ ແລະ ການສົ່ງຄະແນນໃຫ້ທັນກັບເວລາ

ຄ. ການສົ່ງຕົ້ນສະບັບຂອງບົດສອບເສັງ ການນັດວັນສອບເສັງທັນກັບເວລາ

ງ.ການສົ່ງຕົ້ນສະບັບຂອງບົດສອບເສັງ ແລະ ການສົ່ງຄະແນນໃຫ້ຜູ່ຮັບຜິດຊອບ